E 2001 e oa bet ganet ar strollad Barzhanoff e kêr Roazhon diwar youl un nebeud skolidi ha kelennerien eus ar gevredigezh Skol an Emsav. Mankout a rae dezho gwelet e  brezhoneg ar seurt abadennoù choariva a blij dezho ; da lavaret eo choariva birvidik, leun a startijenn ha diazezet kentoch war ar fiñval hag ar choarioù leurenn a-benn gellet dedennañ ivez ar re na gomprenfe ket (choazh) ar yezh zoken. Ne oa ken met stagañ ganti. Dibaoe e vez douget Barzhanoff gant ur skipailh liesliv.